 Proza - : - Un minunat nebun - actorul Cristian Tutza de Aurel Sibiceanu : - Un minunat nebun - actorul Cristian Tutza de Aurel Sibiceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Gloriosii... (Personale) > Gloriosii... (Personale) > Gloriosii... (Personale) > Palimpsest ... (Poezie) > Un orb... (Poezie) > Judecata lui... (Poezie) > Epistola... (Poezie) > "si nu ne... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13980699 Un_minunat_nebun_-_actorul_Cristian_Tutza' > Vizionari: 4218 > Un minunat nebun - actorul Cristian Tutza proza [ ] Gloriosii ani ai ratarii - - - - - - - - - - - - - - - - - - - - - - - - - de Aurel Sibiceanu [cusino ] 2011-05-22 | | in preajma Craciunului din 1980, para-mi-se chiar in seara Colindetelor, actorul Jean Roxin mi l-a prezentat pe acela care avea sa-mi devina un prieten de nadejde, pe Cristian Tutza, la randu-i tot actor de profesie. Ne-am strans mainile sub privirile paterne ale lui Jeano Roxin si, evident, am mers la restaurant, dupa cum ne era obiceiul. Votca bauta din pahare mici ne punea in palme cate un cocolos de lumina de mesteacan "pravoslavnic"; vai, cate nopti aveam sa petrecem in compania domnisoarelor Krepkaia, Ziinia, Baltica ori Wyborowa! Pomenitul mesteacan il inspirase minunat pe Cristi, construise o expresie pentru a ne lua avant spre crasma. "De-a lungul vietii noastre trebuie sa bem un crang de votca! Asa ca sa ne bem crosnia care ni se cuvine pentru ziua de azi!" Tanarul actor gusta cu "simtul raspunderii" din votca si ma privea printre gene. Avea ochii verzi, deopotriva plini de caldura si exigenta. Deodata ma intreaba cu mimata indoiala, ridicand din sprancene: "si zi asa, poete, le comiti, le comiti combati cu tarie? Baga o stroafa!" Prima mea senzatie a fost ca tanarul actor vrea sa ma ia peste picior. Cu toate astea am riscat si am inceput sa declam primele doua versuri ale unui nou poem care-mi umbla prin cap de cateva zile, poem din care nu scrisesem decat cateva versuri. "Pastoresc piatra si iarba, lacusta si nisipul! Vei crede ca lumea fuge din puterile mele  " . Aici am fost intrerupt vehement de actor. "Ajunge, aceste versuri iti aduc din partea mea o renta viagera pentru tot restul vietii noastre!" Din seara aceea am ramas prieteni aproape nedespartiti; vreme de 19 ani ne-am intalnit, am discutat despre marile teme ale vietii, despre marile capodopere ale artei si culturii, am petrecut clipe de neuitat, am pus la cale proiecte de viitor, modalitati de rezistenta la ideologia vechiului regim, ne-am inecat amarul in votca, am trait bucuriile simple ale vietii. Cristi avea un caracter puternic, era exigent cu sine si cu ceilalti; exigenta lui continea, insa, si o caldura secreta. Trata totul cu mare seriozitate. Repede aveam sa aflu multe, foarte multe despre el. Era nascut in Fagaras, in 1952, in zodia Leului, din mama ardeleanca si tata muntean. Acesta din urma fusese arestat politic si bagat in puscarie pentru 15 ani de munca silnica. Executa 6 ani de puscarie, intre 1956-1962. Printre colegii de celula, Tuta Senior il are si pe marele eseist, critic, istoric si teoretician literar Nicolae Balota. Cristi nu avea decat 4 ani la incarcerarea tatalui  Toata viata Cristian l-a avut model moral pe mult incercatul sau parinte. Termina Liceul Bratianu, un an de Subingineri, apoi institutul de Arta Teatrala si Cinematografica i.L. Caragiale, Clasa Amza Pellea. Marele actor il cununa pe Tutza si ii boteaza primul copil, pe Amza. Scurta vreme, proaspatul actor joaca la teatrul din Bacau. in 1980 se transfera la Teatrul Al. Davila, din Pitesti, pe scena caruia interpreteaza aproape 40 de roluri. Pe la mijlocul anului 1983, prin iunie parca, pe o terasa de vara a unui restaurant pitestean, Cristi ne marturiseste, mie si lui George Carstea, mare boem si prieten al actorului, inca din vremea studentiei acestuia, despre nemultumirile sale fata de repertoriul Teatrului Davila. La un moment dat ne spune ca ar vrea sa puna in scena si sa interpreteze ceva care sa dea o lovitura, ceva care sa incite spectatorul, sa-i arate in ce hal ii este calcata in picioare demnitatea, atat de regim cat si de politica lui culturala. "Cred ca voi juca un Popriscin cum nu s-a mai facut, ne spune cu fata luminata straniu de incarcatura launtrica, da, da  voi regiza si interpreta Jurnalul unui nebun, al lui Gogol." Eu si George ne-am aratat sceptici in ceea ce priveste posibilitatea de a impune in repertoriul teatrului din Pitesti un text atat de sugestiv si agresiv la adresa regimurilor totalitare. Cristi pluseaza si ne spune ca va avea sustinerea actorului Valeriu Buciu, primul care a pus pe scena pitesteana Jurnalul unui nebun, in 1970, sub bagheta regizorului Radu Boroianu. Ne spune ca daca ii va fi refuzata ideea va pune la cale un protest public nemaiintalnit! Cristi avea dese si profunde momente de revolta, gasea de cuviinta ca cineva trebuie sa inceapa prin fapte o miscare de opozitie fatisa. "Goma cum de a avut curaj?, ne intreba, nimic nu vom schimba daca nu imbracam camasa lui Goma! Perspectiva inchisorii nu ma sperie, tata mi-a lasat un loc cald in puscarie, Goma la fel " Cu toate ca ne placea proiectul, eu si George nu ne-am putut preface ca nu stim situatia lui Cristi - era casatorit si avea doi baieti de doar cativa anisori -, asa ca am incercat sa-l temperam. Evident ca am adus argumente in zadar, Cristi a ramas cu ideea neclintita in cap. Spre finele aceluiasi an 1983, actorul imi spune cu mare bucurie ca Jurnalul unui nebun a fost cuprins in repertoriul teatrului, pentru stagiunea 1984-1985. incepe rapid repetitiile, asistat de mai varsinicul Valeriu Buciu. intamplarea a facut ca in vremea aceea sa locuim foarte aproape unul de celalalt. De doua ori pe saptamana venea seara ori noaptea pe la mine, locuiam singur, si repeta diferite pasaje din vastul monolog. Cand simteam nevoia sa comentam textul monologului ieseam pe strada, de teama eventualelor dispozitive de ascultare care, asa cum am aflat de curand, erau plasate in locuinta mea. Pentru a face textul mai percutant, Cristi inserase pe alocuri pasaje si din alti autori - Eschil, Platon, Shakespeare, Bulgakov, Bertolt Brecht, Eminescu etc. Se intampla sa declame pasaje din monolog, cu voce tare, si pe strada, in viul noptii. Mi-aduc aminte ca intr-o noapte locatarul unui apartament de bloc a deschis fereastra si l-a admonestat verbal pe actorul care declama pe trotuar: "Baaaa, tu esti ori nebun, ori actor, mergi, ma, in aia a ma-tii si te culca, lumea merge la serviciu maine!" "Vezi, imi zice Cristi, sunt veridic, omul a ghicit - sunt actor si interpretez un nebun!" Seara cea mare, a premierei, a venit! A fost pe 30 mai 1985. Undeva in sala mare a teatrului, pe un rand din mijloc, i-am vazut pentru prima data pe parintii bunului meu prieten. impozanti, severi, frumosi, luminati de o cumpatata bucurie. in lojile oficiale se aflau notabilitati politice si culturale argesene. Se sting luminile! Popriscin - Cristian Tutza - isi declama durerea intr-o cusca, nu intr-o odaie de ospiciu. tine intr-o mana o lumanare, cu cealalta ii ocroteste flacara. "N-o fi a mea casa aceea din departari? Nu cumva mama sade la fereastra? Maica, salveaza-ti fiul nenorocit! Varsa o lacrima pe capul lui bolnav! Uita-te cum ti-l chinuie! Strange-l la sanul tau pe bietul orfan! El n-are loc pe lume! E prigonit! Maica, fie-ti mila de copilul tau bolnav! Nu, nu mai pot sa indur. Doamne! Ce-mi fac!" Cu aceasta tirada scurta incheie seara. Spectatorii se ridica din fotolii si stau inmarmuriti, trec zeci de secunde de la spunerea ultimului cuvant si ei nu au vreo reactie, se privesc unii pe altii, destul de multi privesc spre loja cu reprezentantii de frunte ai partidului unic, parca pentru a sugera ca in loja aceea se afla cei care l-au cufundat in bezna lucida a alienarii pe Popriscin! Noi, prietenii lui Cristian, care eram risipiti prin sala, ne cautam din priviri. Parintii actorului se privesc unul pe celalalt; o dumnezeiasca dragoste li se citeste pe chipuri. Un ropot de aplauze umple sala, actorul este chemat si rechemat la rampa de nenumarate ori; trec multe minute si spectatorii tot nu-l lasa pe actor sa se retraga in cabina, pentru a-si trage sufletul, dupa cele 97 de minute de monolog. Deodata, flacara lumanarii se stinge, sala amuteste. Actorul reaprinde lumanarea! Aplauzele si uralele reizbucnesc in sala. Merg sa-mi felicit si imbratisez prietenul. in imbratisare, Cristian imi spune la ureche propriile-mi versuri, din seara in care ne-am cunoscut: "Pastoresc piatra si iarba, lacusta si nisipul!" Apoi ma intreaba: "Crezi, draga Sibi, ca am pastorit si eu ceva in seara asta? "Un nod mi s-a pus in piept si nu am putut decat sa dau din cap afirmativ, cu lacrami in ochi. Jurnalul unui nebun a mai fost jucat de doua-trei ori, apoi a fost zburat din programul stagiunii. Atat textul, plin de vadite aluzii la dictatura, cat si scenografia simpla dar sugestiva, realizata de doamna Mihaela Dinu-Pitigoi, vor fi cantarit greu in luarea deciziei de a scoate spectacolul din program. Dar bunul meu prieten nu se lasa, concureaza cu acest monolog la Festivalul Tanarului Actor, de la Costinesti, in vara aceluiasi 1985. intreprindere dificila, daca avem in vedere povestea proaspata a Jurnalului si faptul ca, in anul precedent, actorul Marian Ralea se prezentase, la randu-i, tot cu acelasi  Jurnal, obtinand premiul special al juriului. il insotesc pe bunul meu prieten la Costinesti. Pentru lumini si sonorizare il ia pe regretatul tehnician Eugen Tarcuta. Vine seara in care Cristi trebuia sa intre in concurs. Sala Teatrului de Vara din Costinesti se umpluse cu spectatori cu mult inainte de a incepe concursul. in seara aceea erau programati: Magda Catone, Cristian Tutza si Claudiu Bleont. Cu putin inainte de a suna primul gong al serii, suntem anuntati ca a intervenit o pana de curent. Curand aflam ca, de fapt, pana era simulata, ca undeva se purtau discutii aprinse intre membrii juriului, al carui presedinte era Valentin Silvestru, si culturnicii Consiliului Culturii si Educatiei Socialiste. Furtunoasele discutii dureaza mai mult de 90 de minute. Cu toate astea, nimeni nu paraseste gradina de vara a teatrului. Pentru a nu se da in vileag cusatura cu ata alba, "este adusa lumina", pe scena evolueaza Magda Catone si Claudiu Bleont, dupa care unul dintre organizatori ii anunta pe spectatori ca ultimul concurent, Cristi adica, este amanat pentru seara urmatoare, deoarece se trecuse de ora 22, ora dupa care orice manifestare era interzisa cu desavarsire. Cristi merge furios la juriu si la culturnicii decidenti si le spune ca va declansa un scandal international daca nu este lasat sa urce pe scena. Banuind ca tarasenia poate ajunge la Europa Libera, la radio, i se permite prezentarea spectacolului. Are ca recuzita o lumanare, o cusca facuta din lumini, de bunul tehnician Eugen Tarcuta. intr-o camasa alba, amintind si de camasa de forta de la ospiciu, dar si de simplul strai al Mantuitorului, Cristian electrizeaza publicul, aproape fiecare propozitie este insotita de ropotele aplauzelor. Dupa caderea cortinei, prietenul meu este luat pe sus de zeci de tineri spectatori, nici nu-l lasa sa-si schimbe tinuta de scena, si este dus pe terasa celui mai mare hotel din Costinesti. Acolo tinerii, majoritatea studenti si folkisti, aduc sticle cu vin, votca, bere, care ce avea. Se da noroc, Actorul este felicitat, se discuta  Evident, apar si militienii, vreo 10, insotiti de un civil. Acesta evalueaza situatia din ochi si zice cu un aer de sireata complicitate: "Da, imi place, aici nu se vor sparge sticle, nu vor avea certuri. Baietii si fetele petrec ca niste oameni cumsecade". Dintre cei peste 50 de tineri, care se aflau pe terasa, nici unul nu le-a acordat atentie "organelor de militie". Ascunzand cu greu nedumerirea, civilul si-a luat sergentii si a plecat. Drept "premiu" pentru reprezentatia de la Costinesti, Cristi a primit explicatii sincere de la Valentin Silvestru, despre motivele pentru care se incercase amanarea spectacolului sau - atat Cristi, cat si lucrarea lui Gogol se aflau pe lista neagra a cenzurii. Un alt "premiu" a fost si un frumos articol de specialitate, semnat de un tanar critic de teatru, de Aurelia Boriga. (va urma) .J. Arges Strict secret Cpt. N.P. Sursa Niki Nr. 00198 15745  02.06.1987 Nota Va informez urmatoarele: Conform sarcinilor primite am inceput sa-l caut pe Sibiceanu prin locurile pe care am aflat ca le frecventeaza. Sambata 30 mai 1987 am intrat in ceainaria in care se intalnesc scriitori, pictori, actori si lautari, aflata in centrul orasului. La una dintre mese Sibiceanu statea si vorbea cu actorul Cristian Tutza, pe care il cunosc de mai multa vreme. Acesta din urma a pus in scena un monolog foarte interpretabil sub aspectul continutului. Deoarece nu-l cunosc prea mult pe Sibiceanu, nu mi-am permis sa merg neinvitat la masa lui, asa ca m-am asezat fara sa fiu vazut la o masa vecina. Cei doi discutau cu voce joasa. Cu toate astea am prins tema discutiei - vizita lui Gorbaciov in Romania. La un moment dat Sibiceanu spune "Va urma o schimbare in lagarul socialist, realitatea economica va duce la disolutia acestuia. Nationalismul lui Ceausescu este hilar si nu poate fi inghitit pe burta goala. Nu-i inghitim pe rusi dar trebuie sa acceptam perestroika, poate scapam de nebun si de clica lui de lingai." Actorul s-a aratat sceptic, a cerut sa schimbe discutia deoarece se trage cu urechea. Apoi l-a rugat pe Sibiceanu sa spuna cum a fost vizita la Eugen Barbu. "Hm, era acasa, cu Zarnescu si inca doi insi, cred ca erau securisti. A citit din manuscrisul meu, mi-a zis ca va rezolva treaba daca voi scrie despre baietii lui Manolescu, in Saptamana. i-am spus ca nu am stofa de mercenar si am plecat. Barbu arata ca un chelner de locanta ieftina, nemultumit si de bacsisurile grase. Face poante de prost gust". Cei doi s-au ridicat si au plecat deoarece spre masa lor venea un cunoscut de care nu aveau chef. S s indescifrabil | index 'pageview'); 